Alta kirke

Alta kirke er en langkirke fra 1858 i Alta kommune, Finnmark fylke. Kirken er soknekirke i Alta sokn i Alta prosti. Byggverket er i tømmer og har 230 plasser. Arkitekt for kirken var Stephen Henry Thomas. Adkomst til stedet, som er et velkjent turistmål, er via E6 og E45. Kirken, som ble innviet i 1858 av biskop Knud Gislesen, er den eldste bygningen i Alta sentrum. Det første orgelet ble innviet pinsedagen 1880. I sluttfasen av andre verdenskrig ble kirken sterkt ramponert, og først julaften 1945 kunne kirken igjen tas i bruk. Den er siden utbedret flere ganger, senest i 2005/06. Referanser Litteratur Alf Henry Rasmussen, red. (1993). «Alta kirke, Alta». Våre kirker. Norsk kirkeleksikon. Kirkenær: Vanebo forlag. s. 106. ISBN 82-75-27022-7. Eksterne lenker Alta kirkelige fellesråd (no) «Alta kirke». Kirkesøk. Den norske kirke. (no) «Alta kirke». Kulturminnesøk. Riksantikvaren – Direktoratet for kulturminneforvaltning.